ประกาศคณะกรรมการประมงประจำจังหวัดนครศรีธรรมราช เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภท การเพาะเลี้ยงสัตว์น้ำในกระชัง พ.ศ. 2561

ประกาศคณะกรรมการประมงประจำจังหวัดนครศรีธรรมราช
เรื่อง
กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม
ประเภท
การเพาะเลี้ยงสัตว์น้ำในกระชัง
พ.ศ.
๒๕๖๑
 

โดยที่กฎกระทรวงกำหนดกิจการการเพาะเลี้ยงสัตว์น้ำให้เป็นกิจการการเพาะเลี้ยงสัตว์น้ำควบคุม
พ.ศ. ๒๕๕๙ ออกตามความในมาตรา ๖ วรรคหนึ่ง และมาตรา ๗๖ แห่งพระราชกำหนดการประมง พ.ศ.
๒๕๕๘ กำหนดให้การเพาะเลี้ยงสัตว์น้ำในกระชังเป็นกิจการการเพาะเลี้ยงสัตว์น้ำควบคุม
และความในมาตรา ๗๗ แห่งพระราชกำหนดดังกล่าว
บัญญัติห้ามมิให้ผู้ใดประกอบกิจการการเพาะเลี้ยงสัตว์น้ำควบคุม
นอกเขตพื้นที่ที่คณะกรรมการประมงประจำจังหวัดประกาศกำหนดให้เป็นเขตเพาะเลี้ยงสัตว์น้ำ

อาศัยอำนาจตามความในมาตรา ๒๘ วรรคหนึ่ง (๓) ประกอบมาตรา ๗๗
แห่งพระราชกำหนดการประมง พ.ศ. ๒๕๕๘
คณะกรรมการประมงประจำจังหวัดนครศรีธรรมราชออกประกาศไว้ ดังต่อไปนี้

ข้อ ๑ ให้พื้นที่ดังต่อไปนี้
เป็นเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม
ประเภท การเพาะเลี้ยงสัตว์น้ำในกระชัง
(๑)
พื้นที่แหล่งน้ำแม่น้ำตาปี ในท้องที่เขตอำเภอฉวาง และอำเภอทุ่งใหญ่
จังหวัดนครศรีธรรมราช
(๒)
พื้นที่อ่างเก็บน้ำคลองกะทูน ในท้องที่เขตอำเภอพิปูน จังหวัดนครศรีธรรมราช

ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ
ณ วันที่ ๒๗ สิงหาคม พ.ศ. ๒๕๖๑
จำเริญ
ทิพญพงศ์ธาดา
ผู้ว่าราชการจังหวัดนครศรีธรรมราช
ประธานคณะกรรมการประมงประจำจังหวัดนครศรีธรรมราช
ปุณิกา/จัดทำ
๒๘
มีนาคม ๒๕๖๒

นุสรา/ตรวจ
๒๙
มีนาคม ๒๕๖๒

[๑]
ราชกิจจานุเบกษา เล่ม ๑๓๕/ตอนพิเศษ ๒๒๘ ง/หน้า ๑๔/๑๘
กันยายน ๒๕๖๑